Coba ceritain soal Ramadhan dalam bahasa aceh

Ramadhan ( , ,  ,  ) nakeuh buleuën keu sikureuëng lam almanak Islam nyang na buleuën nyan teuka 'oh lheuëh buleuën Sya'ban ngon meuakhé buleuën Ramadhan 'oh meurumpok ngon buleuën Syawwal. Lam beuleuën Ramadhan nyoë Allah peu wajéb Puasa man sibeuleuën punoh. Puasa bak beuleuën Ramadhan nyoëkeuh nyang rôh lam rukôn Islam nyang limong peukara. Ramadhan nakeuh saboh beuleuën nyang cukôp that mulia bak Allah. Lam beuleuën neupeutrôn meubagoë rahmat ngon ampônan nibak Po.

Buleuën Ramadhan nyoë nakeuh buleuën nyang that meuseujarah lam tarèh ummat Islam, seubab nyang geuyakin lé bandum ummat Islam nakeuh phôn-phôn that Rasulullah SAW neuteurimöng wahyu nakeuh bak buleuën nyoë. Neutrôn Malaikat Jibril bak neupeusampoë peurèntah Allah keu Rasulullah SAW nakeuh ngon neuba wahyu nyang phôn masa Rasulullah na di guha Hira ngön neukheun lé Jibril bak Muhammad Bin 'Abdullah اقرأ باسم ربك الذي خلق nyoë keuh ayat phôn lam kitab suci Al-Qur'anul Karim.